Bal med Ribe Danse- og Spillemandslaug
2023-11-17 19:30 - 23:00 (Europe/Helsinki) | Rosen Alle 3, 6760 Ribe, Rosen Alle 3, Ribe, 6760
Der vil blive instrueret i dansene efter behov så kom frit frem både nybegyndere og øvede. Midt på aftenen drikker vi kaffe og spiser hjemmebagt kage.
I kaffepausen kan der være forskelligt underholdning så som, fælles sang, div. solooptræden med musik eller sang og historie fortælling mm.
Kom og vær med til en glad aften.

Mads Hansens Kapel
2023-11-17 20:00 - 22:30 | Thorøhuse Forsamlingshus, Drejet 7, Assens, 5610
Råswingende, solidt favnende og hæsblæsende er kun få farver på den pallet, Mads Hansens Kapel maler med.
Koncerten er med mulighed for spisning af en 2-retters menu for en pris af 150 kr. Spisning kl. 18 og koncert kl. 20. Billetter bestilles på tlf. 22871053.

RawTradWood – Irsk og fællesspisning
2023-11-18 18:00 - 22:30 | Firgårde Forsamlingshus, Hårbyvej 13, Ry, 8680
Glad irsk folkemusik i Firgårde. RawTradWood spiller folk glade. RawTradWood er et nyt sammensat band af tre garvede musikere, der alle kan deres håndværk. Kom lørdag den 18. november til Firgårde, hvor bandet skaber den autentiske stemning fra en hyggelig irsk pub. De spiller traditionelt irsk med undertoner af tørv og muld samt overtoner af det vilde atlantiske hav. RawTradWood præsenterer en bryg af hovedsageligt irske ”humler”, flydende, velgæret og akustisk musik fra fløjte, violin, banjo og bouzouki. Og alle tre, de kan synge.
De er kendte for at levere forrygende og glade koncerter, så det bliver en aften med glad og boblende energi, som ikke vil kunne undgå at smitte af på publikum. Det er muligt at spise i forsamlingshuset forud for koncerten. Se www.firgaardeforsamlingshus.dk.

Triomidt – Danseaften i “Lunden”, Vestergade 74, 8600 Silkeborg
2023-11-18 19:00 - 22:00
Vi afholder spillemandslegestue, hvor dansere er velkomne til at komme med ønsker til hvad der skal danses…
Medbring: Dansesko, kaffekurv, sangbog og godt humør…

Efterårskoncert med folkBALTICA Ensemblet
2023-11-19 | Gråsten Slotskirke, Slotsbakken, Gråsten, 6300
Overgangen fra sommer til den kolde årstid fyldes ud med tre festlige folkBALTICA efterårskoncerter fra den 17. – 19. november 2023. Luften er stille, men alligevel falder der de skønneste frugter raslende ned fra alle træerne. En stemning, der også i år formes af folkBALTICA Ensemblets optrædener under ledelse af Harald Haugaard. 40 musikalske talenter fra ungeensemblet skaber et utroligt lydbillede med violiner, celloer og kontrabas, harmonikaer, guitarer og en bred vifte af blæseinstrumenter. De spiller kærligheds- og efterårssange med stor lidenskab og begejstring, der smitter af på publikum.
Traditionen tro fejrer Ensemblet afslutningen på et storslået folkBALTICA-år om søndagen i den intime atmosfære, der er i Gråsten Slotskirke. Det kan derfor godt være, at der er en enkelt eller to, der vil have lyden af ”Der Mond ist aufgegangen” på hjernen efter koncerten…
Informationer om efterårskoncerterne og billetter på www.folkbaltica.de
Den 20. udgave af folkBALTICA-festivalen løber af stablen fra den 27. april til den 5. maj 2024. Billetter og oplysninger om programmet fra den 13. november 2023 på www.folkbaltica.de

Søndagsdans på Museum Rebild
2023-11-19 14:00 - 17:00, 2023-11-26 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Musikalsk rejse – koncert med ord til.
2023-11-19 16:30 - 18:30 | Osramhuset, Valhalsgade 4, København, 2200 N
Singh & Goldschmidt består af Anders Singh Vesterdahl på harmonika og Henrik Goldschmidt på obo og vokal. Begge er de virtuoser, begge brænder de for musikken, og sammen skaber de et mangefacetteret musikalsk univers, der opløfter og får hjertet til at skælve.
Anders Singh Vesterdahl og Henrik Goldschmidt fører publikum på en musikalsk rejse, som stemmer sindet blidt og hjertet varmt.
Repertoiret er jødisk og arabisk musik og egne kompositioner sammen med klassiske værker, Carl Nielsen, Balkan-musik og danske sange. Singh & Goldschmidt har de mange forskellige traditioner med sig, og når man rører i dén musikalske smeltedigel med talent og kærlighed, bliver resultatet smukt og helt specielt.
Singh & Goldschmidt komponerer og arrangerer en stor del af musikken selv. Henrik Goldschmidt nærer stor kærlighed til den traditionelle, jødiske klezmer, og musikken tager langt hen ad vejen afsæt netop i klezmertraditionen. Anders Singh Vesterdahl har indiske rødder og en solid fundering i Balkan- og sigøjnermusikken og bidrager med en særlig, verdensmusikalsk sound.
Musikken er rytmisk, meget melodiøs og forunderligt rørende. Den taler til hjertet i sine lange improvisationer og jiddishe sange, og den gør det vanskeligt at holde fødderne i ro i de glade, udadvendte dansenumre. Man bliver musisk forført og forlader koncerten med tonale perlerækker svævende for sit indre øre, indhyllet i en duft af Balkan, Orienten og Østeuropa.
Entre 100 kr. og 80 kr. for medlemmer – Der kan betales med mobilepay og eller kontant – Velkommen!

Zenobia
2023-11-20 19:30 - 20:45 | Overlade Kirke, Præstebakken 18, Overlade, Løgstør, 9670
Koncert med danske viser og sange samt Zenobias egne numree, kredsende om det sene efterårsrepertoire og starten af vinter- og julerepertoiret.
Varighed 70 min. uden pause.

Morten Alfred & Vingården - En helt særlig aften med dansk folkemusik
2023-11-20 19:30 - 23:00 | Metronomen, Godthåbsvej 33, Frederiksberg, 2000
Vi skal spille 2-3 numre på Metronomen den aften. Men Kistian er på turné i USA, så vi spiller med Mads Kjøller-Henningsen som er en ørn på træfløjte, nordisk sækkepibe og drejelire.
EN HELT SÆRLIG AFTEN MED DANSK FOLKEMUSIK OG -SANG.
Billetter: https://billetto.dk/e/en-helt-saerlig-aften-med-dansk-folkemusik-billetter-865438
Igen i år er et hold seje musikere gået sammen om at arrangere ‘En Helt særlig aften med dansk folkemusik’. Koncerten foregår på Metronomen på Frederiksberg, og overskuddet går ubeskåret til RadioFolk.dk, og bliver brugt til at lave endnu flere podcasts og radioprogrammer. Koncerten er i udgangspunktet akustisk. Blandt de deltagende bands finder du: Vesselil, Lene Halshov, Fin Alfred, Farvergade, Kragetær, Vik/Toft/Kragesand, Tobias Elof, Morten Alfred & Vingården, Hans Jørgen Christensen & Tjavsmose Trio. Tak til dem!
______________________________
Tak også til følgende festivaler for at donerer armbånd og partoutbilletter til lodtrækning på aftenen: Tønder Festival, Musik over Præstø Fjord, Nordic Folk Festival, Godtfolk Festival, Nordic Folk Alliance og Fannikerdagene (Mad- og ølbilletter) 😃

The Handover (EG/NO) x Free Folk Mondays
2023-11-20 20:00 - 22:00 | KLEIN, Wagnersvej 19, København SV, 2450
KLEIN og Fanø Free Folk Festival byder på syrede og meditative toner for violin, oud og tangenter, når det nystartede egyptisk/norske projekt The Handover (Sublime Frequencies) gæster Free Folk Mondays med deres første danske koncert!
Den egyptiske violinist Ayman Asfour har flere gange gæstet Fanø Free Folk Festival, først i duo med Daniel Merrill (Dead Rat Orchestra) og i 2022 i et nyt trioformat med de progressive egyptiske musikere Aly Eissa (oud) og Maurice Louca (elektronik).
Ayman Asfour og Aly Eissa har nu søsat den nye internationale trio The Handover sammen med den norsk/belgiske tangentspiller Jonas Cambien, og Fanø Free Folk Festival og KLEIN har fornøjelsen af at præsentere The Handover for første gang på dansk jord, når de gæster Free Folk Mondays.
Meditativ minimalisme møder tranceskabende rytmer og glødende improvisationer, når violin, oud og psykedeliske orgeltoner væver et hypnotisk musikalsk landskab, der trækker på både traditionel og rituel musik fra Egyptens landområder, den feststemte og udknaldede shaabi-musik og en syrejazzet tilgang.
The Handover har for nylig indspillet et debutalbum, der udkommer i 2024 på det hæderkronede og globalt orienterede label Sublime Frequencies. Der er i dén grad noget at se frem til, når de bringer deres tranceskabende og originale univers til KLEIN!
Døre kl. 19.30
Entré: 100 kr.
Arrangører: Fanø Free Folk Festival og KLEIN
Free Folk Mondays på KLEIN er støttet af Kgs. Enghave Lokaludvalg.

The Handover (EG/NO) at Teater Momentum
2023-11-21 21:00 - 23:00 | Teater Momentum, Ny Vestergade 18, Odense, 5000
I samarbejde med Fanø Free Folk Festival byder Momentum Musik på syrede og meditative toner for violin, oud og tangenter, når det nystartede egyptisk/norske projekt The Handover (Sublime Frequencies) gæster Odense på deres første danske besøg!
Den egyptiske violinist Ayman Asfour har flere gange gæstet Fanø Free Folk Festival, først i duo med Daniel Merrill (Dead Rat Orchestra) og i 2022 i et nyt trioformat med de progressive egyptiske musikere Aly Eissa (oud) og Maurice Louca (elektronik).
Ayman Asfour og Aly Eissa har nu søsat den nye internationale trio The Handover sammen med den norsk/belgiske tangentspiller Jonas Cambien, og denne særlige trio gæster nu for første gang Danmark.
Meditativ minimalisme møder tranceskabende rytmer og glødende improvisationer, når violin, oud og psykedeliske orgeltoner væver et hypnotisk musikalsk landskab, der trækker på både traditionel og rituel musik fra Egyptens landområder, den feststemte og udknaldede shaabi-musik og en syrejazzet tilgang.
The Handover har for nylig indspillet et debutalbum, der udkommer i 2024 på det hæderkronede og globalt orienterede label Sublime Frequencies. Der er i dén grad noget at se frem til, når de bringer deres tranceskabende og originale univers til Momentum Musik!

Nordisk Dans Aalborg
2023-11-22 19:00 - 21:00 | Huset i Hasserisgade, Hasserisgade 10, Ålborg, 9000
Nordisk Dans Aalborg inviterer til en hyggelig danseaften på HUSET i Hasserisgade. Det bliver drønsjovt, så kom og vær med!
Der vil være lækker musik, kolde øl og sodavand og masser af søde mennesker. Hvis du aldrig har danset før, så frygt ej – man kan sagtens være med selvom man har to venstre fødder.
Program:
19:00-20:00 Workshop i aftenens tema
20:10-21:00(ish) bal!
Efter workshoppen vil der være bal med fællesdanse og sikkert også en mulighed for at afprøve aftenens temadans.
Det bliver groovy, ømt og skidesjovt. Så tag din gode ven med og et par gode sko at danse i. Hvis du ikke har mod på at danse, så bliv endelig hængende – musikken og stemningen er også en lytter værd.
Find mere information om Nordisk Dans på vores hjemmeside www.nordiskdans.dk
ALLE er velkomne!
Vi glæder os til at se dig!
———
ENGLISH
Nordic Dance is arranging a dance evening in Aalborg.
It’s free.
It’s for the young.
It’s going to be great!
The dance evening requires no partner!
Never danced before? No worries! There will be plenty of time for you to learn it, if you are a first-time dancer.

Koncert med TRIO MIO på Kirsten Kjærs Museum
2023-11-23 19:30 - 21:30 | Kirsten Kjærs museum, Langvadvej 64, Frøstup, 7741
Thy Folkemusik præsenterer den prisvindende dansk/svenske gruppe, der spiller musik h,liv til dansk/svensk folkemusik. De spiller musikken på deres egen måde og gør den til nutidig musik, som bibeholder dyb respekt for den tradition, hvoraf musikken er rundet. Resultatet er ny, forfriskende og helt særegen. Det er kontemporær folkemusik skabt fra det specielle punkt, hvor traditionen møder nutiden og lader sig inspirere af andre stilarter som jazz og klassisk musik.
Man er aldrig helt sikker på, hvad der skal ske: Smukke, rolige og luftige melodier bliver afløst af hurtige, uforudsigelige og til tider vilde improvisationer. Men sikkert er det, at musikken spilles med intensitet, virtuositet og glæde, som efterlader lytteren åndeløs – og smilende.
TRIO MIO består af Kristine Heebøll (violin), Jens Ulvsand (bouzouki, guitar og sang) samt Peter Rosendal (klaver, wurlitzer og flugabone). TRIO MIO har eksisteret siden 2004 og er blevet hædret med 8 Danish Music Awards – FOLK for deres albums, senest i 2919, hvor Kristine Heebøll modtog prisen “Årets Komponist Folk/World” for kompositionerne på albummet Polyglot Pike.

JULEBAL
2023-11-24 19:00 - 22:30, 2023-12-01 19:00 - 22:30 | Festsalen, Østervangsskolen, Astersvej 15, 4000 Roskilde, Astersvej 15, Roskilde, 4000
Fredag den 16. december kl. 19.00 i festsalen på Østervangsskolen, Astersvej 15,
4000 Roskilde.
Der bliver spil til dans ved gæsteorkestret Folkets Hus Spillefolk og
ved Roskilde Spillemandslaug. I år også ved Kristian Bugge og Mette Kathrine Jensen
Stærk.
Gratis entré for musikere i Folkets Hus Spillefolk og medlemmerne i Roskilde
Spillemandslaug og Roskilde Folkedanserlaug. Entré for gæster er 50 kr.
Der er gratis te/kaffe og kage i pausen. Øvrige drikkevarer kan betales via
MobilePay.
www.lirumlarum.dk/onewebmedia/-RFL/julebal 16122022.pdf

Bal med Heebøll og Vinther
2023-11-24 19:30 - 23:00 | Ellemarkskolen, Gymnasievej 10, Køge, 4600
Duoen Heebøll & Vinther med Kristine Heebøll (violin) og Jesper Vinther (harmonika) har eksisteret siden 2001 og spiller primært til bal. De spiller et bredt repertoire, som tager udgangspunkt i den traditionelle danske dansemusik og i Kristine Heebølls egne melodier. Desuden låner de også melodier fra andre lande og fra andre musikere.
Duoen udfordrer og varierer melodierne, leger med temaerne, deres harmonik og rytme ud fra den aktuelle situation. Der garanteres for en intens, energisk og mangfoldig oplevelse med to kompetente musikere, som har stor erfaring, både med koncert- og dansemusik.
Afholdes i rytmiksalen på Ellemarkskolen, Gymnasievej 10, 4600 Køge
Arrangementet er støttet af Køge Kommune og Statens Kunstråd.

Koncert med Eleanor Shanley, MC Hansen & The Sentimentals
2023-11-24 20:00 - 22:30 | Kulturhuset Rejsestalden., Hovedgaden 29a, Jægerspris, 3630
Irske Eleanor Shanley har turneret flittigt i Danmark gennem de seneste tyve år. I 2015 modtog hun i forbindelse med Skagen Festival Den Danske Folkemusikpris for sit livslange arbejde med den traditionelle irske folkemusik og for sin konstante arbejde med at udforske og forny genren.
Og netop udforskning, fornyelse og fortolkning er nøgleordene for den prisvindende danske folk-trio The Sentimentals, der siden 2004 har turneret og indspillet med nordamerikanske sangskrive i Europa, Canada og USA. Altid med deres eget bud på nye arrangementer af kollegernes bagkataloger.
På denne tour er rollerne i nogen grad byttet om. Kapelmester M.C. Hansen har sammensat et repertoire til denne turné bestående af Eleanor Shanleys mest elskede sange og et udsnit af the Sentimentals’ bagkatalog, som Shanley vil fortolke ud fra sit ståsted i irsk folkemusik.
Irsk folkemusik møder dansk sangskrivning filtreret gennem en fælles kærlighed for de bedste sangskrivere.
Eleanor Shanley og M.C. Hansen mødte hinanden på Skagen Festival i 2018, hvor de begge optrådte og har siden turneret sammen flere gange. I 2023 tæller deres fælles turné koncerter i både Danmark og Irland.

Rørospols med Tron Steffen Westberg, Ole Erik Feragen, Mads Kuraas og Bergitte Kjosvatn fra Trøndelag, Norge
2023-11-25 13:00 - 23:30 | Kølstrup Forsamlingshus, Kertinge Bygade 83, Kerteminde, Fyn, 5300, Danmark
Rørosmusik og -dans fra Røros, Sør-Trøndelag i Norge.
Kølstrup Folkemusik støttes af Statens Kunstfond og Fondet til Dansk Svensk Samarbejde.
Begrænset antal deltagere på kursus: Først til mølle-princip!
Frist for tilmelding til middag alle lørdage er 14 dage før arrangementet.
Tilmelding til middag skal ske til Jørgen Andkær på mobil 20411154 eller mail andkaer56@gmail.com eller indbetaling af deltagergebyr på MobilePay på mobil 20411154 eller Reg.nr. 8113 Kontonr. 1298315.
En dag med Tron Steffen Westberg, Ole Erik Feragen, Mads Kuraas og Bergitte Kjosvatn fra Trøndelag, Norge, med Rørospols – musik og -dans i Kølstrup Forsamlingshus lørdag 25. november 2023.
Tron Steffen Westberg (født 1968) fra Brekken er en norsk folke-musiker og fele- og hardingfelespiller fra Røros. Tron er født og opvokset i bygden Brekken lige ved den svenske grænse nordøst for Røros. Som 10-årig var han på violinkurs hos Annar Gjelten. Siden blev han medlem af Brekken spell-mannslag og lærte af man-ge de andre medlemmene der, specielt Jørgen Tamnes. Han har også været i lære hos Harald Gullikstad. Tron fik sin læreruddannelse ved Højskolen i Bø, Telemark og lærte der også hardingfele. Tron er kendt for at spille drivende og engageret til dans. Han har fokuseret mest på melodier fra Rørosdistriktet og måske specielt hjemmeområdet Brekken. Han spiller også hardingfelemelodier fra Setesdal og Telemark. Han er endvidere musikalsk leder i Brekken Spellmannslag, medlem af gammeldansgruppen Småviltlaget og af trioen Westberg/Haugom/ Frostvoll. Med Småviltlaget har han vundet Landsfestivalen i gammeldansmusik to gange, mens trioen Westberg/Haugom/Frostvoll har vundet Landskapleiken flere gange. Tron blev selv tildelt Sagaprisen i 1997 og vandt kongepokalen under Landskapleiken i 1999. Tron har udgivet to solo-CDer, ”Bortover all vei”, 2002 og ”Gammelpols”, 2013, samt deltaget på CDen ”Bror” fra 2012.
Ole Erik Feragen (født 1990) kommer fra Hitterdalen øst for Røros, en lille bygd mellem Brekken og Røros. Det er Rørospolsen, som ligger has hjerte nærmest, og Ole Erik sætter stor pris på at spille til dans med fokus på træk og godt dansedriv. Ole Erik har været i lære hos flere spillemænd i Rørosområdet og er opvokset i en familie, hvor folkemusikken står stærkt.
Hør her: https://www.youtube.com/watch?v=4uBogVO-cfc
Tron og Bergitte viser og instruerer dansen sammen med musikerne.
Program for dagen:
Kl. 13-17.30: Spille- og danseworkshops med kaffepause
Kl. 18-19: Middag
Kl. 19.30-23.30: Bal med kaffepause
Pris for workshop kr. 100,-
Pris for bal kr. 100,-
Pris for middag kr. 125,-
Øl, vand, vin, kaffe, the, kage, m.m. kan købes til billige priser.
Det er også muligt kun at deltage i ballet eller workshops.
Men glæd jer!
Det er tre sublime spillemænd, som vi skal lære lidt af.
Hør og læs lidt her:
Tron: https://www.youtube.com/watch?v=kSKLuYKqXUE og https://no.wikipedia.org/wiki/Tron_Steffen_Westberg
Ole Erik: https://www.facebook.com/watch/?v=475775186490389 eller https://www.youtube.com/watch?v=QyNAV9B0tTQ
Arrangementet er støttet af Statens Musikråd og Clara Lachmanns Stiftelse.

Workshop og bal med Steen Jagd, Gunner Friis og Thomas Thomsens musik.
2023-11-25 14:00 - 23:00 | Museum Rebild, Rebildvej 25B, Rebild, Skørping, 9520
Workshop og bal med Thomas Thomsen musik. Undervisere Steen Jagd og Gunner Friis.
Program 25-11-2023 :
14.00-17.00 : Spillekursus—snak om hvordan det var at spille med Thomas Thomsen, det at spille til bal og udvikling af spillestil .
19.30-23.00: Bal med Thomas Thomsen musikken ved Steen og Gunner og deltagende spillemænd.
Pris: For hele dagen 200 kr/ studerende 100 kr. Tilmelding senest 6. november til spillemandsmuseet@mail.dk eller 98391604. Husk at opgive Navn og mail adresse så noder kan tilsendes.
Ballet om aftenen er åbent for alle: entre 50. kr. Adresse: Rebildvej 25B, Rebild
Arrangør: Musikalsk Folkekultur i Nordjylland på museum Rebild i samarbejde med Aarhus Folkemusikhus.

Folkemusik jam i Flensborg
2023-11-25 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Dansefest m. Dreamers` Circus i Roskilde (folkedans)
2023-11-25 19:30 - 23:00 | Festsalen, Østervangsskolen, Astersvej 15, 4000 Roskilde, Astersvej 15, Roskilde, 4000
Bal den lørdag d. 25. november 2023
Dreamers’ Circus spiller til bal lørdag d. 25. november kl. 19.30 i Festsalen på Østervangsskolen.
Med de 2 sikre danseorkestre ved Roskilde Spilemandslaug og Dreamers’ Circus bliver det et brag af en dansefest med stor glæde. Det er en sjælden mulighed, for at opleve bandet Dreamers’ Circus spille op til dans.
Se nærmere om arrangementet. Printvenlig udgave
https://lirumlarum.dk/onewebmedia/-RFL/Dreamers%20annonce.pdf

Eleanor Shanley og The Continentals, Laden Nordenhuse
2023-11-25 19:30 - 23:00 | Laden, Nordenhusevej 10, 5800 Nyborg, Nordenhusevej 10, NYBORG, 5800, Danmark
Eleanor Shanley og The Sentimentals
kommer til Laden i Nordenhuse
Eleanor Shanley er et af topnavnene inden for folkemusik i Irland.
Eleanor Shanley har spillet sammen med The Dubliners, De Danann og mange andre. Hun har flere gange været et af hovednavnene på Skagen Festival.
Her kommer hun sammen med The Sentimentals.
The Sentimentals har optrådt som backinggruppe både i USA, Canada og rundt i Europa.
Det er helt fantastisk for os at få muligheden for at have så kendte navne til at spille hos os i vores lille spillested, Laden.
Det giver en unik mulighed for at opleve Eleanor Shanley og den særdeles dygtige gruppe The Sentimentals helt tæt på til en koncert, som vi med rette kan kalde intimkoncert
Det er lørdag d. 25. november kl 19.30
Laden Nordenhusevej 10, 5800 Nyborg
Billetpris 200,- kr

Julebal
2023-11-25 19:30 - 23:15 | Gymnastikhuset, Sjællandsgade 35, Fredericia, 7000, Danmark
Kom og vær med til en hyggelig aften, hvor de glade spillemandstoner endnu engang vil lyde.
Fredericia Spillemandslaug spiller under ledelse af Manny Skjærbæk. Til at hjælpe danserne kommer Ingeborg Madsen, så rammerne er sat til en festlig og hyggelig aften.
Medbring selv kaffekurv og service samt drikkevarer til hele aftenen.
Husk også skiftesko, da vi skal passe godt på gulvet.
Alle er hjertelig velkommen.

Folk Lovers spiller på Endrup Møllekro
2023-11-25 20:00 - 22:30 | Endrup Møllekro, Bygaden 74, Endrup, Bramming, 6740
Endrup Møllekro (https://www.facebook.com/profile.php?id=100065562666376) åbner køkkenet til lækker mad og skotsk/irsk/dansk folkemusik.
Kroen ligger på kanten af Endrup Naturpark (http://endrup-naturpark.dk), så tag en vandretur og afslut med god mad og god musik.
Opskriften på en perfekt dag!!
Musikken starter kl 20.
Billetter på 2029 7755
Folk Lovers er en folkduo bestående af Hanne og Niels-Jørgen Hvidberg.
Hanne spiller fløjter, cajon, bodhran og synger og Niels-Jørgen spiller guitar, banjo, mandolin, irsk bouzouki, bodhran og synger.
Repertoiret er hentet fra den skotske og irske folkmusik iblandet danske numre samt egne numre.
Folk Lovers spiller en bred vifte af iørefaldende, smukke, bevægende, lystige, sjove, livlige og medrivende sange. Der er mulighed for at synge med på en del af de kendte og dejlige omkvæd.
Kort sagt: Folk Lovers er garant for en god oplevelse og en god stemning.
Læs mere på https://folklovers.dk

Eleanor Shanley & The Sentimentals
2023-11-26 15:00 - 17:00 | Kultunariet, Haslev, Søndergade 12, Haslev, 4690
Det er vel næppe nødvendigt at præsentere Eleanor Shanley, som efterhånden mange gange har underholdt her i Haslev Folk Club med sin smukke sangstemme.
Men nu har hun startet et nyt samarbejde med det danske band The Sentimentals, hvis hovedmand er vores næsten lokale M.C.Hansen.
Eleanor Shanley og M.C. Hansen mødte hinanden på Skagen Festival i 2018, hvor de begge optrådte. De spillede sammen i Skagen i sommeren 2019, og derefter er samarbejdet fortsat, først med en turné i Irland i 2020, hvor helt nyt materiale blev prøvet af.
The Sentimentals består af Jacob Chano på trommer, keyboards, klaver og sang, M.C. Hansen på guitar og sang og Nikolaj Wolf på bas og sang. Trioen har siden 2004 turneret og indspillet med amerikanske og canadiske sangskrivere på begge sider af Atlanten.
Bandet og ikke mindst M.C. Hansen vil også være velkendte, hvis man følger med i, hvad der sker på musikscenen i Vordingborg, ved Musik over Præstø Fjord og i Hønsehuset i Kongsted.
Kapelmester M.C. Hansen har sammensat et repertoire til denne turné bestående af Eleanor Shanley’s mest elskede sange og et udsnit af the Sentimentals’ bagkatalog, som Shanley vil fortolke ud fra sit ståsted i irsk folkemusik. Irsk folkemusik møder dansk sangskrivning filtreret gennem en fælles kærlighed for store sangskrivere som Dylan, Cohen og Neil Young.
Som noget nyt her i Haslev Folk Club har vi valgt at placere denne koncert en søndag eftermiddag kl. 15.00.
Vores koncerter er støttet af Statens Kunstråd og Faxe Kommune

Nordisk dans Odense
2023-11-28 19:30 - 22:00 | Studenterhus odense, Amfipladsen 6, Odense, 5000
Nordisk dans i Odense afholder danseaften, hvor vi glæder os til at byde velkommen til en aften med live musik, danseundervisning og selvfølgelig smil og fede dansetrin fra jer. Aftenen er GRATIS og ALLE er velkommen uanset niveau og alder 😀
Vi starter i det små med gode fifs og vejledning til traditionelle folkedanse, hvor vi håber, at du vil tage dine venner og studiekammerater med til Studenterhuset i Odense, som vi samarbejder med. De står for kolde drikke i baren, så der er ingen grund til at blive hjemme på en kedelig tirsdag 😀
PROGRAM
Klokken 19.30: Workshop
Klokken 20.30: Pause, hvor der kan købes forfriskninger
Klokken 20.45: Musikerne spiller op til bal, hvor du har mulighed for at prøve de ting af, du har lært på workshoppen. Hvis du ikke har mod på at danse, så bliv endelig hængende – musikken og stemningen er også en lytter værd. 🎶
Hvis du er nysgerrig kan du læse mere om Nordisk Dans på:
www.nordiskdans.dk
Og du kan følge os på vores facebookside, hvor vi lægger begivenheder ud fra gang til gang. Er du nysgerrig på temaet, så kan det være vi har skrevet det i begivenheden 😀
Vi håber, at vi ses!
De bedste hilsner
Nordisk Dans Odense!

Kom og dans
2023-11-29 19:00 - 22:00 | Kulturmaskinen Odense, Farvergården 7, Odense, 5000
Svendborg Danse og Spillemandslaug og Folkemusiklauget Fynboerne spiller op til dans. Allerede kl. 18.30 kan du komme og lære nogle grundtrin så du lettere kan være med når ballet starter

Zenobia
2023-11-30 19:00 - 20:15 | Elling Kirke, Tuenvej 23, Frederikshavn, 9900
Julekoncert med danske viser og sange samt Zenobias egne numre.
Varighed 70 min. uden pause.

Doyle, Fromseier & Andersson
2023-11-30 20:00 - 22:30 | Teater Refleksion, Frederiksgade 72 B, 1,, Aarhus C, 8000
D. 30. november holder Roots Aarhus koncert med Doyle, Fromseier & Andersson på Teater Refleksion. Det er irsk folkemusik i verdensklasse, helt traditionelt og som du aldrig har hørt det før!
Den talentfulde trios musikalske energi garanterer en uforglemmelig koncert med fængende fortolkninger af traditionelle irske sange sammenflettet med en sand krudttønde af jigs og reels, hornpipes og polkaer. Colm Doyles vokal og Joel Anderssons innovative mundharpespil tilføjet Jonas Fromseiers hypnotiserende håndtering af tenor banjo og bouzouki er intet mindre end magisk stemningsfuldt. Vi glæder os helt vildt og opfordrer kraftigt jer alle til at komme og opleve denne unikke koncert.
Koncerten starter kl. 20, dørene åbner 19.30.
Efter koncerten vil Roots Aarhus være vært for en irsk jamsession, som vil blive så lang eller så kort som en torsdag aften kan trække.
Kom til koncert, tag et instrument med og deltag i jammen eller bliv til en lytter. Der er øl, vin og god stemning ❤
Entré: 190 / 150 for medlemmer af Roots Aarhus / Unge under 25: 50
Se mere og køb billet på rootsaarhus.dk. Billetter kan også købes i døren med Mobilepay.
